AlexejDobrolubov/national_council_slovak_2010 huggingface dataset:
23. schôdza NR SR - 11.deň - B. popoludní
Dátum: 2024-12-10
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

28. Ďakujem veľmi pekne za slovo, pán predsedajúci. Michal, ty si načrtol vo svojej rozprave ten postoj Roberta Fica k tejto téme a ja ťa doplním. Môžeme si myslieť naozaj o politikoch SMER-u, čo len chceme, ale nie sú to amatéri. Robert Fico cielene hovorí o tom, že zdravotníctvo nie je premiérskou témou a ja by som to chcel napríklad porovnať v takom ponímaní alebo teda v porovnaní s takou ministerskou kultúry, kde takisto protestovala proti ministerke kultúry kultúrna obec a Robert Fico nemal problém sa postaviť za ministerkou kultúry a hovoriť jej slová napríklad že, keď ťa kritizujú progresívci alebo kultúrna obec, robíš to dobre. Môžeme si o tom myslieť čokoľvek. Ja teraz nekritizujem naozaj Roberta Fica, je to skôr úvaha o tom, či to nie je taká vratka späť pre HLAS, keďže áno, voľby vyhral SMER, to treba povedať, ale HLAS má vo vláde viac ministerstiev. A týmto spôsobom iba Robert Fico dáva vyžrať to, čo si vlastne nárokoval HLAS navyše. A to, čo sa deje pri tomto návrhu zákona, že lekári alebo teda lekárom hrozia basou, je maslo HLAS-u, maslo ministra Šaška, maslo predsedu HLAS-u Matúša Šutaja Eštoka a maslo aj čestného predsedu Petra Pellegriniho, ktorý stále ovláda HLAS. A ak oni toto dovolili a poslali ministra Šaška s takýmto návrhom, tak tú zodpovednosť na konci dňa ponesie minister zdravotníctva. A Robertovi Ficovi v tomto ponímaní akože netreba zazlievať to, že sa jednoducho nepostaví na stranu ministra, keď hovorí o tom, že to nie je premiérskou témou. Lebo áno, HLAS má nie vlastnou zásluhou viac ministrov vo vláde, ale iba kšeftovaním o to, že áno, budeme v tejto vláde, ale chceme viac ministrov. Čiže postoj Roberta Fica nejakým spôsobom chápem.
23. schôdza NR SR - 10.deň - A. dopoludnia
Dátum: 2024-12-09
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

46. Ďakujem. Mne je už trápne, ale ďalšia aktualizácia. Pondelok, je pondelok 9. 12. niečo krátko pred dvanástou hodinou a v sále Národnej rady sú stále dvaja smeráci pri bode, o ktorom rokujeme, 200 eur na dieťa... (Prerušenie vystúpenia predsedajúcim.) Danko, Andrej, podpredseda NR SR Skúste k téme, pán poslanec, reagujte faktickou na vystupujúceho. Pollák, Peter, poslanec NR SR Pán predsedajúci, reagujem, však... Danko, Andrej, podpredseda NR SR Ulietavate, nech sa páči. Pollák, Peter, poslanec NR SR T Tak ešte raz, je krátko pred dvanástou a stále sú tu iba dvaja smeráci v sále Národnej rady pri bode, o ktorom rokujeme, 200 euro na dieťa. Ja si neviem predstaviť, že by prišiel nejaký zamestnanec iba sa ukázať do práce a jednoducho by nevykonával svoju pracovnú náplň a že by za to dostal stopercentný plat. Títo ľudia, ktorí nám dnes vládnu, dostávajú šesťtisícové platy, v robote sú dvaja pri bode, o ktorom rokujeme 200 euro na dieťa. Je to bod, áno, ktorý má pomôcť rodinám. A ešte raz vám chcem, milí kolegovia z koalície, zaklopať na svedomie. Včera cestovala celá republika z východu na západ kvôli práci, aby si zlomili ruky, nohy kvôli tomu, aby naozaj zarobili tie mizerné peniaze, tých osemsto až tisíc eur, vy máte šesťtisíc eurové platy. Kvôli tomu včera prišiel o život mladý rómsky chlapec, ktorý utekal do roboty, bohužiaľ, prišiel o to najcennejšie, o život. Ľudia vám dali možnosť sa podieľať na tom, aby ste im pomohli svojimi návrhmi. A keď vy to nemáte naozaj v náplni práce, aby ste predkladali takéto návrhy, tak sme tu my, ktorí predkladajú návrhy, ktoré majú pomôcť rodinám. A od vás sa čaká, že za tieto, keď sa už nezapájate do tých debát, sa čaká, že iba zahlasujete za to, aby sa pomohlo týmto rodinám. Ale nie, vy, naopak, vy idete oberať tieto rodiny, pri návrhu o 23-percentnej dani vy si ešte zatlieskate. Hanba.
23. schôdza NR SR - 10.deň - A. dopoludnia
Dátum: 2024-12-09
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

38. Ďalšia aktualizácia, je v pondelok 9. 12., 11.30 h a v pléne Národnej rady sú stále dvaja smeráci pri bode, o ktorom rokujeme, 200 euro na dieťa. Ja to hovorím v tom svetle, že včera bola nedeľa, včera veľa Slovákov a Sloveniek vrátane Rómov cestovalo do Bratislavy na západné Slovensko kvôli práci. Za mizerné platy, za 800 euro a keď mi niekto tu bude chcieť povedať, že toto je prvý rok vlády Roberta Fica, tak ste na omyle, začal svoj štrnásty rok vlády. Pýtam, kde sú koaliční poslanci, tí, ktorí majú vozidlá vládne, ktorí sa tu mohli dostaviť pri takom dôležitom bode, ako je 200 euro na dieťa, ja viem, prečo tu nie sú, lebo sa nerozoberá na tejto schôdzi bod, ktorý by pomohol im, ale ľuďom. Chcem vám zaklopať, milí koaliční poslanci a politici, na svedomie. Včera kvôli tomu, že cestoval do práce mladý Róm s partiou štyroch chlapov, ktorých mal v aute, musel umrieť, aby mohol ísť do tej práce a zarobiť nejaké peniaze na Vianoce, nejakých mizerných 800 euro. Vy zarábate 6-tisíc euro, ste tu dvaja pri bode, ktorý má pomôcť rodinám. Pýtam sa, prečo. Naozaj chcete pomáhať iba sebe, však ste si už udelili samoamnestie na mieru a ten, ktorý vypadol z toho sita, tak sa dorobil potom ten zákon, aby platil aj pre neho. Kvôli tomu, že Ficovi ste udelili rentu? Dobre, však to ste už urobili. Poďte pomôcť ľuďom! Poďte s nami pomôcť ľuďom, ak vy sa k tomu nemáte, aby ste pomáhali ľuďom, tak podporte naše návrhy zákonov, ako je tento, 200 euro na dieťa. Ale nie, povedzte pravdu, vy ste tým rodinám zobrali, zobrali ste im aj to posledné, čo mali do ďalšej výplaty a teraz si budú musieť požičiavať, len neviem od koho. Tak im to, prosím vás, povedzte, od koho si majú požičať. Možno od vás, lebo vy tie peniaze máte dostatok.
23. schôdza NR SR - 10.deň - A. dopoludnia
Dátum: 2024-12-09
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

28. Aktualizujem, je pondelok 9. 12., 11.14 h aktuálny čas a v pléne Národnej rady sú dvaja smeráci pri bode, o ktorom rokujeme, 200 euro na dieťa. Zachovanie 200 euro na dieťa a tá myšlienka v spojitosti so včerajškom, kedy my sme cestovali sem do Bratislavy z východu a stretli sme na benzínke v Štrbe Rómov, ktorí cestovali do práce, aby boli v pondelok načas v práci, bohužiaľ, chalanom zo Smižian, štyria chalani so Smižian, ktorí takisto cestovali za robotou na západné Slovensko, sa to nepodarilo, lebo havarovali a, bohužiaľ, šofér zomrel. Pri tejto predstave sa vás chcem, milí koaliční kolegovia, opýtať, ako si plníte svoje pracovné povinnosti, za ktoré dostávate šesťtisícový plat. Sú tu dvaja smeráci, ešte raz aktualizujem, je pondelok 09.12. 11.14 h, aktuálne 11.15 h a rokujeme o bode, ktorý má pomôcť rodinám. Ak by sa jednalo v tomto pléne o to, že si idú udeliť samoamnestie, zrušenie ÚŠP alebo NAKY alebo potom zvýšenie 23 na, DPH na 23 %, tak by ste tu sedeli všetci do nohy a ešte by ste tomu aj zatlieskali. Vyjadrujem úprimnú sústrasť pozostalým po chalanovi, ktorý, bohužiaľ, včera po ceste do práce musel zomrieť a toto si zoberte, milí koaliční poslanci a politici, čo sú ochotní ľudia urobiť pre to, aby išli do tej roboty, v nedeľu vycestovať, nechať svoje rodiny, aby priniesli domov tých 800 euro. Vy zarábate 6 000 euro a keď sa tu má pomôcť rodinám, tak vy tu jednoducho nie ste. Obrovská hanba.
23. schôdza NR SR - 10.deň - A. dopoludnia
Dátum: 2024-12-09
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

6. Ďakujem pekne za slovo. Pre mňa je to nepredstaviteľné, je 9. 12. 10.22 h. a v pléne Národnej rady nikto z koalície nesedí. Rokujeme teraz o bode 200 euro na dieťa na zvýšenie pomoci pre rodiny a žiaden sociálny demokrat v tejto sále nesedí, aby hovoril o tom, že ako sociálny demokrat chce naozaj to sociálne pre tých ľudí. Ale keď sa tu schvaľujú samoamnestie na mieru pre všetkých koaličných poslancov a ak teda nevyšlo, tak mi to upravíme ten zákon, ale prídu tu všetci, dokonca tu prídu ešte navyše, hoci by tu nemali byť. Alebo keď sa schvaľujú doživotné renty, alebo 23 % dane, kde si ešte na konci potom zatlieskajú, ako dobre sme tým ľuďom vybrali z tých peňaženiek, tak vtedy sú tu všetci do nohy. Vtedy sú do nohy všetci, či zo SMER-u, HLAS-u, alebo z SNS, keď idú ľuďom do peňaženky, ale keď príde opozícia, a je absolútne jedno, kto by s tým prišiel, či PS-ko, KDH, my zo SLOVENSKA, že ideme dať do peňaženiek ľuďom peniaze, tak nikto z koaličných tu nie je, a to si hovoria, že sú sociálni demokrati. Toto je naozaj nepredstaviteľné, že by koalícia pri návrhoch zákona, ktoré škodia Slovensku, tu dokonca ešte tlieskali 23 % daniam a keď sa tu ide pomôcť rodinám, tak tu nikto nevie prísť, ani argumentovať, že prečo nechcú tým ľuďom dať. Však nech prídu do tohto pléna a nech povedia, že prečo nechcú 200 euro na dieťa zachovať. Nech prídu, nech povedia! Slovenky a Slováci, táto vláda vám ešte viac z tých peňaženiek zoberie, tak budúci rok to bude naozaj peklo pre vaše peňaženky.
23. schôdza NR SR - 7.deň - B. popoludní
Dátum: 2024-12-04
Poslanec: Pollák, Peter (SLOVENSKO)
Druh vystúpenia: Vystúpenie v rozprave

193. Ďakujem veľmi pekne za slovo, pán predsedajúci. Ďakujem všetkým, ktorí mali faktickú poznámku na mňa. Ďakujem ti, Anička, za podporné slová. Ja by som sa v tomto momente chcel prihovoriť koaličným poslancom. Vidím tu môjho kolegu z ľudskoprávneho výboru pána Hazuchu, o ktorom si nemyslím naozaj nič zlé, skôr ho beriem ako takého prirodzeného partnera aj v ľudskoprávnom výbore, že riešime veci. A môžeme mať odlišné názory na konkrétne veci, ale nikdy tam neprichádza do nejakých sporov. Povieme si svoje a na konci dňa nejakým spôsobom zahlasujeme. Oceňujem naozaj aj váš prístup k ľudskoprávnemu výboru, keďže ste tam podpredsedom, a mali sme možnosť byť aj na nejakom poslaneckom prieskume. Môže, nemusí vám to byť po chuti akože tie poslanecké prieskumy. Aj táto téma môže, nemusí vám byť po chuti. Ja by som chcel vás požiadať, možno moje slová nebudú vypočuté na ministerstve spravodlivosti, ale verím, že vaše slová budú vypočuté na ministerstve spravodlivosti. Keby ste sa, keby ste boli taký dobrý, pán Hazucha a porozprávali s Borisom Suskom ako s ministrom spravodlivosti, ktorý v minulosti hovoril o tom, že túto tému treba raz a navždy vyriešiť, aby sa jej chopil. Ja som ochotný naozaj tento návrh zákona mu odovzdať, nech ho predkladá, lebo to vypracovali ľudia, ktorí dnes pracujú na ministerstve spravodlivosti. Ja som si tento zákon osvojil, áno. Ak máte otázky, že v minulom volebnom období a tom som dával, že to neprešlo, tak to neprešlo tesne predtým než schôdza bola zarezaná, vlastne v druhom čítaní sa o tom malo hlasovať. Dnes by som o tejto téme nemal dôvod rozprávať, lebo by sme boli vlastne vyriešení, hej. Tak vás chcem iba touto cestou požiadať, pán Hazucha, keby ste mohli smerovať túto moju otázku na ministerstvo spravodlivosti, že keby s tým prídu, lebo po roku sa naozaj nič neudialo, hovoria o nejakej pracovnej skupine, že sa vytvorí na ministerstve spravodlivosti s ľuďmi, ktorí tento zákon vypracovali. A keď sa povie v týchto kruhoch vládnych, koaličných, že ide sa vytvoriť nejaká pracovná skupina, to znamená, že toto ide do... (Prerušenie vystúpenia časomerom.)
23. schôdza NR SR - 7.deň - B. popoludní
Dátum: 2024-12-04
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

36. Ďakujem pekne, pán predsedajúci, a ďakujem pekne aj za to, že ste privítali študentov zo školy, lebo tento návrh zákona sa bude týkať aj ich, lebo aj im zrušíme dva dni pracovného pokoja, alebo teda výučby, kedy by mali mať voľno, lebo učitelia do roboty chodiť budú a študenti takisto, hej, ak im teda SaS-ka zruší či 6. január, alebo potom 1. máj. Ja som mal taký pocit, Marián, že vyhováraš sa na sviatky a že vlastne krajina kvôli tomu chudobnie. Nie. Krajina chudobnie kvôli tomu, kto nám vládne. (Potlesk.) Tie, tie sviatky, tie sviatky nás z biedy jednoducho nevytrhnú, a keď celosvetový trend je, aby sa znižoval počet pracovných dní, tak ja som myslel, že SaS-ka je naozaj tá moderná strana, ktorá bude vlastne v tých trendoch nejakým spôsobom chodiť, ale vy idete úplne opačným smerom, a teda chcete pridať Slovákom a Slovenkám, aby mali viac tých dní, kedy budú chodiť do roboty. Ja si myslím, že otvoriť celoslovenskú diskusiu o tomto návrhu, ja neviem, či nájde porozumenie v niektorých kruhoch, a áno, však opozícia je o tom, aby kontrolovala vládu, kritizovala, ale ak teda máme brať naozaj závažné slová Roberta Fica, že teda majú v pláne, alebo teda aspoň rozprávajú o štvordňovom pracovnom týždni, tak u mňa to pochopenie má a určite lebo aj naša strana navrhuje skôr takéto riešenie. A určite súhlasím s mojim predrečníkom Jozefom Pročkom, ktorý hovoril o efektivite práce. Možno toho by ste sa mali držať v SaS-ke. Ďakujem pekne. (Potlesk.)
23. schôdza NR SR - 7.deň - B. popoludní
Dátum: 2024-12-04
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

28. Ďakujem za slovo, pán predsedajúci. Myslím si, Marián, že sme dotlieskali, a ja neviem, jednoducho z Bratislavy sa strieľať, akože ktorý sviatok vy zoberiete, alebo teda určite že nebude dňom pracovného pokoja, z Bratislavy sa nedá. Ja neviem, či ste komunikovali, však ja poznám vášho kolegu Rusína, Milana Jána Pilipa, že či ste to s ním komunikovali, lebo však treba povedať, že práve Rusíni majú 6. januára Vianoce. A ty mu pokazíš Vianoce. Však ťa vyťahá za uši. (Reakcia z pléna.) Naozaj akože strieľať takto z Bratislavy a ubližovať takto nejakej skupine obyvateľstva sa nedá. Ale toto ste vy, toto ste vy zo SaS-ky, jednoducho hovoríte z Bratislavy, že čo majú robiť Rusnáci niekde na východe, na severovýchode Slovenska. Ja sa o tomto porozprávam s Milanom Jánom Pilipom a dúfam, že ťa za tie uši vyťahá. (Povedané so smiechom.)
23. schôdza NR SR - 7.deň - B. popoludní
Dátum: 2024-12-04
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne za slovo, pán predsedajúci. Marián, ďakujem ti za tvoju rozpravu aj za takú tvoju iniciatívu, takú stálu pri týchto finančných veciach a v niektorých veciach môžme súhlasiť, v iných nie, ale som rád, že pri tomto bode tak klopeš na svedomie, ako zvykne hovoriť Igor Matovič, na svedomie koaličným poslancom, len, bohužiaľ, tu nikto nie je, hej, že by sa v nich to svedomie nejakým spôsobom ozvalo. Čo ma však mrzí ešte viac, že tu nie je nikto z tvojich kolegov zo SAS-ky, aby ťa podporili pri tomto návrhu zákona, ktorý naozaj ruší veľmi dôležitú a takú škodnú vec, ktorou presadila vládna koalícia. Marián, ďakujem ti naozaj za tvoju iniciatívu a takú neustálu bojovnosť v tých finančných veciach. A ak sa... vlastne sa ani nečudujem, že, že tu koaliční poslanci nie sú, skôr sa čudujem, že tu nie je žiaden tvoj kolega zo SAS-ky, že by ťa podporil v tomto. Od nás tú podporu máš.
28. schôdza NR SR - 1.deň - A. dopoludnia
Dátum: 2025-01-21
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

11. Vážený pán premiér, vážené panie ministerky, vážení páni ministri, vážený pán predsedajúci, kolegyne, kolegovia, dovoľte, aby som vás informovala o prerokovaní uvedeného návrhu skupiny poslancov vo výboroch. Predseda Národnej rady pridelil návrh skupiny poslancov Národnej rady na prerokovanie všetkým výborom okrem mandátového a imunitného výboru, výboru pre nezlučiteľnosť funkcií, výboru pre európske záležitosti a osobitných kontrolných výborov, a to v lehote do určeného termínu konania schôdze. Za gestorský výbor určil ústavnoprávny výbor. Návrh skupiny poslancov prerokovali zahraničný výbor, výbor pre hospodárske záležitosti, výbor pre obranu a bezpečnosť, výbor pre sociálne veci, výbor pre zdravotníctvo, výbor pre vzdelávanie, vedu, mládež a šport a cestovný ruch, výbor pre verejnú správu a regionálny rozvoj, výbor pre pôdohospodárstvo a životné prostredie a ústavnoprávny výbor, avšak neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov. Výbor pre ľudské práva a národnostné menšiny, výbor pre kultúru a médiá a výbor pre financie a rozpočet o uvedenom návrhu nerokovali, keďže neboli uznášaniaschopné. Návrh správy o výsledku prerokovania návrhu skupiny poslancov vo výboroch Národnej rady prerokoval ústavnoprávny výbor na 73. schôdzi 21. januára 2025 a uznesením č. 247 ju schválil. Týmto uznesením ma výbor zároveň poveril, aby som informovala o výsledku prerokovania návrhu skupiny poslancov vo výboroch, a určil poslancov Glücka, Eliáša, Lučanského, Gašparoviča, Čellára a Gašpara, aby plnili úlohy náhradníkov spravodajcu. Ako spravodajkyňa zároveň informujem, že vláda na svojom dnešnom rokovaní s týmto návrhom vyslovila nesúhlas. Pán predsedajúci, prosím, otvorte rozpravu.
23. schôdza NR SR - 2.deň - B. popoludni
Dátum: 2024-11-27
Poslanec: Plevíková, Zuzana (SMER - SD)
Druh vystúpenia: Vystúpenie

138. Ja budem veľmi stručná. Pani Remišová, boli tu, to, čo ste hovorili, boli totálne bludy. Ja neviem, či ste boli pri prvom čítaní, keď sa to preberalo, a teda musím opomenúť, že tu sa nezriaďuje žiadne, žiaden útvar alebo oddelenie. Ten už je a funguje na Generálnej prokuratúre. Iba sa vlastne zakotvuje v zákone toto oddelenie, ktoré už funguje. To po prvé. Komunikácia s Európskou komisiou, čo každý z opozície rozporoval, že žiadna neexistuje, tak táto existuje a vždy existovala a vlastne sa komunikovala od roku 2023 a teda toto je aj výsledok tejto komunikácie. Čo sa týka toho dvojakého metra, je pravda, že naozaj je dvojaký meter a Európska komisia má iný k členským štátom a vlastne ku Slovensku aj možno k Maďarsku, a teda od nás vyžaduje to, čo napríklad nie je v Českej republike alebo v Rakúsku, tak od nás to striktne vyžaduje. Môžeme si aj spomenúť na správu o právnom štáte, keď v podstate Európska komisia čerpala z médií. Vláda to, samozrejme, rozporovala a nakoniec Európska komisia to zobrala aj späť, že naozaj oni tú správu o právnom štáte kreovali v podstate z toho, že vôbec tu nepoznali ani, ako tu niečo funguje, nieto ešte právny poriadok alebo Trestný poriadok. Takže ten dvojaký meter tu, žiaľ, je. A bodaj by to tak nebolo. Akože ja by som si to želala. Ďakujem.
22. schôdza NR SR - 10.deň - B. popoludni
Dátum: 2024-11-06
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

94. Ďakujem za slovo, pán predsedajúci. Pre krátkosť času tak budem reagovať iba na to, čo odznelo k návrhu zákona a pôjdem postupne. Je to, sú to podnety z Európskej komisie, ktoré tu máme zapracované, to je pravda, a je to vlastne z toho dôvodu, pretože, a poviem to na plné ústa, Európska komisia a samotný Brusel nás neustále šikanuje. To je proste jednoznačná šikana, ktorú robí od začiatku. Konzultácie s Európskou komisiou prebiehajú od novembra roku 2023, neustála konzultácia... (Ruch v sále. Prerušenie vystúpenia predsedajúcim.) Gašpar, Tibor, podpredseda NR SR Prosím poslancov, aby ste sa utíšili už štandardne pred hlasovaním, tí, čo ste neboli v sále a ste prišli, skúste nechať dokončiť vystúpenie. Plevíková, Zuzana, poslankyňa NR SR Odznelo tu niekoľko neprávd, že ideme vytvárať oddelenie, od pani poslankyne Bihariovej, niekde som sa dočítala, že ideme vytvárať možno nejaký nový Úrad špeciálnej prokuratúry. Tak za prvé, Úrad špeciálnej prokuratúry bolo potrebné zrušiť, pretože dochádzalo k hrubému zneužívaniu trestného práva. Tam existovala neuveriteľná svojvôľa a bol to, ako stále hovorím, určitý štát v štáte, ktorý vôbec nemal nad sebou absolútne žiadnu kontrolu a bol to úplný odtrhnutý vagón, čo sa toho týka. A toto oddelenie, teda útvar, ktorý ideme zakotviť v návrhu zákona, tak už existuje. On už existuje, len bude daný v návrhu zákona. Je nepravda, že by generálny prokurátor o tom nemal vedomosť, to je ďalšia lož, ktorá tu odznela. Taktiež nerozumiem tomu, že pani poslankyni Bihariovej vôbec vadilo v tomto návrhu zákona niečo vôbec ohľadne školení prokurátorov, tomu som vôbec nerozumela, pretože neviem, aký s tým by mal byť problém. Idem ďalej. Pani poslankyňa Števulová tu spomenula, že je to promafiánsky balíček, že teda opravujeme promafiánsky balíček. Pani poslankyňa, viete sama dobre, že to nebol promafiánsky balíček, že sme zosúlaďovali trestný poriadok s inými krajinami Európskej únie a stále to budeme, a stále to budeme opakovať. Pán poslanec Vančo, niekoľkokrát, viem, že tu odznelo ohľadne Úradu špeciálnej prokuratúry, že teda nemal sa zrušiť, bol to samostatný úrad, ešte raz to zopakujem, ktorý vlastne nemal absolútne žiadnu kontrolu a robil si absolútne, čo chcel. A mali ste pravdu, že organizačné jednotky existujú všade inde v štáte, ale organizačné jednotky, nie úrad sám osebe. Organizačné jednotky, ktoré sú normálne priamo dané na ochranu finančných záujmov Európskej únie. No a všeobecne sa chcem vyjadriť aj kvôli tomu, že, pani poslankyňa Kolíková aj vážení poslanci z Progresívneho Slovenska a opozícia, vy síce tu môžte tvrdiť, že teda treba ochraňovať eurofondy a ste radi vlastne, keď k nám plynú finančné prostriedky, ale vy ste boli, vy by ste boli vôbec najradšej, keby sa to seklo, pretože pre vás je najlepšie to, že čím horšie, tým lepšie pre vás. Preto robíte aj všetko preto, aby Slovensku bolo čo najhoršie. (Reakcie z pléna.) A týmto budem končiť, bude nás čakať ešte druhé čítanie a budeme sa vyjadrovať aj naďalej. Ďakujem.
22. schôdza NR SR - 10.deň - B. popoludni
Dátum: 2024-11-06
Poslanec: Plevíková, Zuzana (SMER - SD)
Druh vystúpenia: Vystúpenie

64. Ďakujem veľmi pekne. Na rokovanie Národnej rady Slovenskej republiky sa predkladá návrh zákona, ktorým sa dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony. Cieľom predkladaného návrhu zákona je normatívne ukotviť existenciu osobitnej organizačnej zložky Generálnej prokuratúry, ktorej úlohou má byť zabezpečenie riadneho výkonu pôsobnosti prokuratúry najmä vo veciach ochrany finančných záujmov Európskej únie, a to najmä v oblasti riadenia, usmerňovania a kontroly činnosti podriadených prokuratúr pri vykonávaní dozoru nad dodržiavaním zákonnosti pred začatím trestného stíhania a v prípravnom konaní, ako aj v konaní pred súdom. Na tento účel sa návrhom zákona vykonáva novelizácia zákonov upravujúcich prokuratúru a postavenie prokurátorov s cieľom organizačne a personálne podporiť ochranu finančných záujmov Európskej únie. Okrem toho sa súčasne navrhuje novelizácia trestných kódexov zameranú taktiež na zvyšovanie efektivity ochrany finančných záujmov Európskej únie prostredníctvom noriem trestného práva. Navrhuje sa, aby zákon nadobudol účinnosť dňom vyhlásenia, pretože je dôležité zabezpečiť, aby zákon nadobudol účinnosť čo najskôr, s ohľadom na posilnenie ochrany finančných záujmov Európskej únie. Predložený návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Ďakujem.